Komponis van 'De la Rey' toonset Die Gelofte | Netwerk24
Deur Mariana Malan 12 September 2018 16:36
Die liedjieskrywer Johan Vorster.
Die Gelofte is getoonset en sal eersdaags in Afrikaans gesing kan word.
Johan Vorster en Christoph Kotzé het saamgewerk met die toonsetting en dit word gesing deur Chris Chameleon, Adam Tas, Appel, Ghapi en Juan Boucher. Die musiekvideo vir hierdie lied wat deur Forum Films vervaardig word, sal ook eersdaags bekend gestel word.
Volgens Vorster maak "Die Gelofte" deel uit van 'n album wat reeds klaar opgeneem is en waarskynlik voor die einde van die jaar op die rak sal wees.
"Met die lied 'De la Rey' wou ek en Sean Else 'n storie vertel wat ons in ons harte gehad het. Dieselfde geld 'Die Gelofte'. Ons is almal gebroke mense en daar is waarde in die belydenis van afhanklikheid," sê hy.
Hy het die idee vir die toonsetting gekry toe hy by vriende in die Oos-Vrystaat gekuier het en op die Hollandse weergawe afgekom het. Hy en Kotzé het 'n demonstrasieweergawe opgeneem. Hy vertel dat sy seun en sy maats dadelik baie belang gestel het in wat die gelofte presies is en waar dit vandaan kom. Hy meen kinders moet hoor waaroor gebeure in die geskiedenis gaan.
Oor die viering van Geloftedag meen hy dit moenie gesien word as politieke saamtrekke nie. Dis nie oproerig nie en mense wat dit vier sien dit as 'n verklaring van hul afhanklikheid van God.
"Ek aanvaar verantwoordelikheid vir wat ek doen. Daar is salwing in die woorde en ek meen dis 'n sterk stuk Skrif," sê hy.
Die FAK vereer Vorster later vanjaar vir sy bydrae tot die bevordering van Afrikaanse musiek.
met ons eer in moeten delen, tot gedachtenis ook
*Die Afrikaanse vertaling hiervan is as volg:
Die enkelsnit sal binnekort op sosiale media gehoor kan word. Besoek https://www.facebook.com/InhoudHuisMusiek/